Zásahy hliadok MsP v 4. týždni 
	V týždni od 25. januára do 31. januára 2010 preverovali hliadky mestskej polície v hlavnom meste 2058 udalostí. Medzi nimi bolo aj 228 takých, ktoré po overení hliadkami priamo na mieste sa ukázali ako neopodstatnené.
	Opodstatnenými ale na druhej strane boli priestupky motoristov voči pravidlám bezpečnosti a plynulosti v cestnej premávke a porušení tohto druhu zistili a riešili hliadky mestskej polície 1267. Na miestach vyhradených pre zdravotne postihnutých občanov bez oprávnenia parkovať tu zanechali svoje vozidlá dvaja vodiči.
	V oblasti porušení pravidiel verejného poriadku zistili hliadky mestskej polície deväť priestupkov. Majitelia psov obchádzaním všeobecne záväzných nariadení týkajúcich sa podmienok chovu psov prispeli do štatistiky mestskej polície 28 krát. Na telefonáty, v ktorých volajúci poukazovali na prípady rušenia nočného pokoja zasahovali v sledovanom týždni mestskí policajti 19 krát.
	Čistota a poriadok bola ľahostajná pre 104 priestupcov. Na svoje povinnosti pri zabezpečovaní zimnej údržby chodníkov akosi pozabudlo 113 zodpovedných osôb a stanovené záverečné hodiny nestihli dodržať šiesti prevádzkari kaviarenských a reštauračných zariadení.
	Napriek chladnému počasiu a zákazu konzumácie alkoholických nápojov na verejných priestranstvách si ieto doprialo 78 priestupcov. Fajčiari nerešpektovaním zákazov fajčenia na zastávkach mestskej hromadnej dopravy zákon na ochranu nefajčiarov porušili 59 krát. Prípady obťažovania okoloidúcich zistili a riešili jednotlivé hliadky 12 krát.
	Najviac priestupkov v sledovanom týždni sa stalo na Viedenskej ceste a to 45. Blokovacie zariadenie si na nesprávne stojacich vozidlách našlo 553 motoristov a 118 vodičov si po odtiahnuté vozidlá muselo zájsť do areálov príslušných odťahovacích služieb.